Bernardo di Quintavalle

**Bernardo di QUINTAVALLE** estis itala franciskana religiulo kaj, kune kun Pietro Cattani, la unua kunulo de Sankta Francisko de Asizo. Li ludis gravan rolon en la frua disvastigo de la Fratoj Minoraj kaj, kiel Pietro Katani, li estis la unua kaj unu el la plej proksimaj konfiduloj de la sanktulo. Bernardo akompanis Franciskon dum kelkaj misiaj vojaĝoj kaj funkciis kiel provinca ministro en Hispanio.

La 16-an de aprilo 1208, dum la nokto, li estis tiel kortuŝita de la sono de la fervoraj preĝoj de sia gasto, ke la sekvan tagon li alfrontis Franciskon kaj petis lian helpon por kompreni la volon de Dio. Malfermante la Misalon hazarde, Francisko trovis la tekston: "Se vi volas esti perfekta, iru, vendu ĉion, kion vi havas, kaj donu al la malriĉuloj." Duan fojon, li malfermis la libron kaj trovis: "Prenu nenion por la vojaĝo." Trian provon, li trovis: "Se iu volas sekvi min, li neniigu sin mem." "Jen la konsilo, kiun la Sinjoro donis al ni," asertis Francisko. "Iru kaj faru, tion kion vi aŭdis." Prenante ĉi tiujn instrukciojn en la koron, Bernardo rezignis siajn posedaĵojn kaj adoptis la vivmanieron de Francisko.
eta|maldekstre|300px|Beata Bernardo de Kintavalo pregante en vigilo.
Iom da tempo poste, Bernardo revenis al Bolonjo kiel predikisto kune kun Pietro Cattani. Li poste translokiĝis al Florenco. Inter 1213 kaj 1214, kune kun Francisko, li vojaĝis al Maroko tra Hispanio. Dum la vojaĝo, li haltis en Sangüesa, Navaro, por zorgi pri malsanulo, sur la loko kie la unua monaĥejo de la Franciskana Ordeno verŝajne estis fondita.

Fariĝante unu el la plej fidindaj kunuloj de Francisko, Bernardo akompanis lin en multaj vojaĝoj. Li establis domon en Bolonjo kaj entreprenis specialan mision ĉe la Sanktejo de Santiago-de-Kompostelo. Kiam Francisko estis kuŝinta sur sia mortlito en 1226, "kiel la patriarko Jakobo, kun siaj sindonaj filoj ĉirkaŭ li, lamentante kaj plorante la foriron de la amata patro", Francisko demandis: "Kie estas mia unuenaskita filo?" Metante sian manon sur Bernardon, li donis al li specialan benon kaj ordonis al li "esti la estro de ĉiuj liaj fratoj".

"Pri Bernardo, Sankta Francisko diris, ke li estas inda je ĉia respekto, kaj ke li fondis ĉi tiun Ordenon ĉar li estis la unua, kiu forlasis la mondon, konservante nenion por si, sed donante ĉion al la malriĉuloj de Kristo." — "El La Floretoj de Sankta Francisko".

## Vidu ankaŭ
eta|dekstre|400px|Aera bildo de la Baziliko de Sankta Francisko de Asizo.
* Elia da Cortona (1178-1253) itala franciskana religiulo
* Pietro Cattani (1180-1221) itala franciskana religiulo
* Giovanni Parenti (1190-1250) itala franciskana religiulo
* Egidio d'Assisi (1190-1262) itala franciskana religiulo
* Frato Liono (1195-1271) itala franciskana religiulo
* Jean François van Royen (1878-1942) nederlanda presisto kaj tipografo
* Pieter Nicolaas van Eyck (1887-1954) nederlanda verkisto kaj literatura historiisto
* Jan van Krimpen (1892-1958) tipodezajnisto, kaligrafo, librodezajnisto kaj librobindisto.
* Alexander Alphonse Marius Stols (1900-1973) bibliofilo, presisto kaj publikigisto.
* Henri Friedlaender (1904-1996) libristo kaj tipografo

## Referencoj 
Kategorio:Naskiĝintoj en 1175
Kategorio:Mortintoj en 1245
Kategorio:Naskiĝintoj en la 12-a jarcento
Kategorio:Mortintoj en la 13-a jarcento
Kategorio:Naskiĝintoj en Italio
Kategorio:Mortintoj en Italio
Kategorio:Italaj religiuloj
Kategorio:Italaj beatoj
Kategorio:Italaj franciskanoj